प्रद्युम्न की 8 सितंबर को रायन इंटरनैशनल स्कूल के वॉशरूम में गला रेतकर हत्या कर दी गई थी। इस हत्याकांड के बाद कई दिनों तक स्कूल को बंद रखा गया था और स्कूल में सुरक्षा इंतजामों को लेकर प्रबंधन पर सवाल उठ रहे थे। सोमवार को रयान ग्रुप के मालिक पिंटो परिवार को सुप्रीम कोर्ट से अंतरिम जमानत मिल गई। सुप्रीम कोर्ट ने इसके साथ ही पंजाब और हरियाणा कोर्ट को इस मामले में 10 दिनों के अंदर फैसला लेने का निर्देश दिया था।